Reviderede retningslinjer for administration af nedrivningspuljen 
Sagsfremstilling 
194.     Reviderede retningslinjer for administration af nedrivningspuljen - Åbent 
  
  
SAGENS INDHOLD 
Byrådet godkendte 27. marts 2012 retningslinjer for tildeling af midler fra Favrskov Kommunes pulje til tilskud til 
nedrivning af forfaldne bygninger. Byrådet har 24. september 2013 ændret retningslinjerne med virkning fra januar 
2014, så de følger ministeriets generelle regler, der knytter sig til muligheden for at opnå statslig refusion.  
  
Byrådet har over de sidste tre år afsat i alt 1,4 mio. kr. til nedrivningspuljen, hvilket potentielt har kunnet udløse en 
statslig refusion (medfinansiering) på yderligere 1,6 mio. kr. Der har været gennemført seks ansøgningsrunder, hvor 
interesserede ejere af ejendomme i landsbyer under 3.000 indbyggere og i landdistrikter har kunnet søge om tilskud 
til bl.a. nedrivning af faldefærdige boliger. Forvaltningen har desuden i enkelte tilfælde taget direkte kontakt til ejere, 
hvis ejendomme forekom oplagte for nedrivningspuljen. 
  
Det er imidlertid ikke lykkedes at finde et tilstrækkeligt antal egnede emner til nedrivning via den hidtil anvendte 
strategi.  
  
I Budget 2015-18 har Byrådet afsat 400.000 kr. årligt til nedrivningspuljen. Budgetbeløbet er tilføjet en bemærkning 
om, at der i 2015 mere aktivt tages kontakt til ejerne af en række særligt udvalgte ubeboede og forfaldne 
ejendomme. Ejerne kontaktes med henblik på indgåelse af frivillige aftaler om nedrivning. I visse tilfælde vil de 
omhandlede ejendomme kunne være egnede til kondemnering, hvilket dog vil kræve yderligere undersøgelse af 
bygningernes tilstand. Nedrivning vil tillige kunne foretages ud fra en koordineret indsats med indhentning af samlet 
tilbud for nedrivning af flere ejendomme. Endeligt tyder erfaringen med den hidtidige ordning på, at det visse steder 
vil være relevant at gøre brug af muligheden for opkøb af ejendomme med henblik på nedrivning.  
  
Med forvaltningens forslag til nye retningslinjer for nedrivningspuljen lægges der op til en mere proaktiv og 
handlingsorienteret strategi, hvor der med udgangspunkt i en allerede gennemført screening af ubeboede og 
kondemnable boliger tages direkte kontakt til ejerne med henblik på at indgå aftale om nedrivning.  
  
Interesserede bygningsejere kan forsat henvende sig til kommunen for at søge støtte til nedrivning. Borgerne kan 
ligeledes fortsat komme med ideer og forslag til udpegning af ejendomme. 
  
Kompetencen til at meddele tilsagn om tilskud fra nedrivningspuljen ligger i dag hos Økonomiudvalget. Med den 
intensiverede indsats, foreslår Teknik og Kultur, at forvaltningen på samme måde som i en række andre kommuner 
 
Byråd 
25. november 2014 
Sagsnr. 710-2014-
13675 
Dok.nr. 710-2014-
261710 
Sagsbehandler 
DPHHJE 
  
Tidl. politisk behandling 
BY, 27.03.12, pkt. 43, BY, 24.09.13, pkt. 116 
Forventet sagsgang 
ØK, BY 
Lovgrundlag 
Byfornyelsesloven  
bemyndiges til at indgå frivillige nedrivningsaftaler med ejere af relevante ejendomme, inden for den aftalte ramme 
og med udgangspunkt i de nye politisk besluttede retningslinjer.  
  
Samtidig foreslås, at Byrådet hvert år i 1. kvartal informeres om status på nedrivningspuljen. 
  
VURDERING 
Der kan ydes statslig refusion til følgende formål under ordningen: 
· Istandsættelse af nedslidte private udlejningsboliger 
· Istandsættelse af nedslidte ejer- og andelsboliger 
· Nedrivning af nedslidte boliger 
· Nedrivning af private erhvervsbygninger 
· Istandsættelse af erhverv beliggende i bygninger, der indeholder både beboelse og erhverv 
· Ombygning af erhverv til udlejningsboliger 
· Istandsættelse af forsamlingshuse 
· Fjernelse af skrot og affald på boligejendomme 
· Kommunalt opkøb af nedslidte ejendomme med henblik på istandsættelse eller nedrivning 
  
Kommunen kan indenfor ovennævnte rammer vælge at prioritere særlige indsatsområder. Teknik og Kultur foreslår, 
at indsatsen indtil videre prioriteres i forhold til nedrivning af nedslidte, primært tomme boliger i landsbyer. 
Ansøgninger indenfor de øvrige formål, vil dog også kunne imødekommes. 
  
I 2013 gennemførte [adresse] med bistand fra Danny Søndergaard en screening af alle 
boligejendomme beliggende i landsbyer og det åbne land, som havde været ubeboet i tre år eller mere. Herudover 
er der foretaget en supplerende screening af udvalgte ejendomme, som er oplyst muligt nedrivningsegnede. Aktuelt 
er der screenet 134 ejendomme i [adresse], der er klassificeret fra 1 til 4, hvor 3 og 4 betegnes som 
nedrivningsegnede. 
  
De nedrivningsegnede ejendomme ligger spredt over hele kommunen, dog med mindre koncentrerede klynger i den 
centrale og vestlige del af kommunen, jf. vedhæftede ’Kort over screenede ejendomme (nedrivningsegnede)’. Se 
endvidere ’Kort over ejendomme omfattet af Byrådets tilsagn om nedrivning’, som viser de ejendomme, hvor 
Byrådet har givet tilsagn om støtte til nedrivning. 
  
Der er i screeningsarbejdet lagt vægt på kortlægning af de langtidsubeboede boligejendommes tilstand og på 
vurderingen af, i hvilket omfang bygningerne er synlige og skæmmende for omgivelserne, dvs. beliggende i 
landsbyer eller synlige fra større veje. Anvendelsesmulighederne for den statslige pulje er, som det fremgår ovenfor, 
bredere. For at sikre, at der opnås så stor og synlig effekt som muligt af indsatsen, foreslår Teknik og Kultur, at der i 
første omgang udvælges de ejendomme, som er mest skæmmende og mest synlige fra trafikerede veje og i 
landsbyer. Udvælgelsen sker blandt de ejendomme, der er kategoriseret som 3 og 4 i screeningen, idet disse er i en
vedligeholdelsesmæssig tilstand, der gør dem egnede til nedrivning. 
  
Andre kommuner har erfaring for, at der kan opnås frivillige aftaler i op til halvdelen af sagerne. Det er derfor 
nødvendigt at indlede dialog omkring flere ejendomme, end der er mulighed for at nedrive indenfor 
nedrivningspuljen. 
  
På baggrund af erfaringer fra andre kommuner anbefales det, at nedrivningsarbejderne udbydes af kommunen i 
pakker af flere ejendomme. På den måde kan der forventes økonomisk mere fordelagtige tilbud og mulighed for at 
sikre at krav om miljømæssig forsvarlig håndtering af de nedbrudte bygninger. De omfattende miljømæssige krav til 
nedrivning af bygninger forudsætter professionel baggrund for at håndtere nedrivningsopgaverne. 
  
Kan der ikke indgås aftale med ejerne af nedrivningsegnede bygninger, er der i byfornyelsesloven hjemmel til at 
kondemnere bygningen og udstede påbud om nedrivning. Det foreslås, at denne mulighed anvendes i tilfælde hvor 
faldefærdige ejendomme skæmmer omgivelserne i særlig grad, og hvor det har sikkerhedsmæssig betydning. 
  
ØKONOMISKE KONSEKVENSER 
Regeringen har, som led i ’Vækstplan DK’ besluttet, at afsætte 400 mio. kr. til ”Pulje til landsbyfornyelse”. Puljen er 
målrettet istandsættelse og nedrivning af faldefærdige boliger beliggende i byer med færre end 3.000 indbyggere 
samt i landdistrikter. Midlerne er afsat under ’Lov om byfornyelse og udvikling af byer’ og fordelt med 200 mio. kr. for 
hvert af årene 2014 og 2015. 
  
Staten har fordelt de afsatte midler, og Favrskov Kommune er tildelt en ramme på 1,2 mio. kr. for 2014, og et 
tilsvarende beløb for 2015. Tilskud fra den statslige pulje forudsætter kommunal medfinansiering. Den statslige 
refusion kan gives op til 60 % af nedrivningsomkostningerne, hvis kriterierne er opfyldt, mens den kommunale andel 
skal udgøre de resterende mindst 40 %. For 2014 vil den kommunale andel herved samlet beløbe sig til 0,8 mio. kr. 
Der vil ikke kunne ydes statslig refusion for kommunale investeringer større end dette. 
  
Der er i hver ansøgningsrunde indkommet egnede ansøgninger, men ikke i et omfang svarende til de afsatte midler. 
Der er således hvert år overført uforbrugte midler fra tidligere år. Inklusiv overførte beløb fra tidligere år er der aktuelt 
et udisponeret beløb på 821.457 kr. til rådighed i 2014, forudsat de tilsagn, der blev meddelt i juni 2014, udnyttes 
fuld ud. 
  
INDDRAGELSE/KOMMUNIKATION 
Når der er truffet politisk beslutning om omfang og strategi for nedrivningsindsatsen, vil ejerne af de berørte 
ejendomme blive kontaktet enkeltvis for at undersøge interessen for at indgå frivillig aftale om nedrivning og for at 
afstemme forventningerne til anvendelsen af den tilbageværende ejendom. 
  
INDSTILLING 
Teknik- og kulturdirektøren indstiller til Byrådet: 
  
1. At ’Retningslinjer for tildeling af tilskud fra [adresse] nedrivningspulje, november 2014’ godkendes 
som revideret administrationsgrundlag. 
2. At Teknik og Kultur bemyndiges til at indgå frivillige nedrivningsaftaler med ejere af ejendomme i kategori 3 og 4, 
hvor ejendommene samtidig er synlige og skæmmende fra større veje eller i landsbyer. 
3. At Teknik og Kultur tildeles kompetence til at igangsætte og gennemføre nedrivninger indenfor budgetrammen. 
4. At Byrådet hvert år i 1. kvartal informeres om status på nedrivningspuljen. 
  
Økonomiudvalget, 18. november 2014: 
Fraværende: Ingen 
  
Indstilles godkendt med følgende tilføjelser til retningslinjerne: 
  
- At fjerde bullit formuleres således: ”Nedrivning af private erhvervsbygninger, hvor erhvervet er ophørt”. 
- At indledningen i tredjesidste afsnit på side 1 formuleres således: ”…prioriterer Favrskov Kommune indenfor 
ovennævnte rammer nedrivning af de mest faldefærdige og skæmmende boliger og bygninger i kommunen”. 
  
Bilag 
  
  
  
  
Retningslinjer for tildeling af tilskud fra [adresse] 
Kommunes nedrivningspulje, november 2014 
710-2014-174126 
Kort over ejendomme der er omfattet af tilsagn 
om nedrivning 
710-2014-159483 
Kort over screenede ejendomme 
(nedrivningsegnede) 
710-2014-159485 
Byråd, 25. november 2014: 
Fraværende: Torben Lind 
  
Godkendt med den tilføjelse, at der i retningslinjerne som forudsætning tilføjes en passus om, at der i 
ansøgninger om tilskud fra [adresse] nedrivningspulje skal redegøres for, hvad der skal ske med 
fritlagte arealer. 
